stanford-oval/wikipedia huggingface dataset:
סריגת שתי
תת-ענפים > מכונת טריקו TRICOT

רוב מכונות הטריקו פועלות עם מחטים אונקליות וחלקן עם מחטים מורכבות. רובן עובדות בסמיכות מחטים גבוהה והסמיכות הנפוצה ביותר היא 28 מחטים לאינץ. הבדים הנוצרים במכונות אלה בדרך כלל עדינים, מספר המסרקים המקובל הוא 2–3.
אפשרויות הדיגום במכונות טריקו מוגבלות והשימוש הוא לייצור בדים סטנדרטים ובעיקר עם חוטים סינתטיים. במכונות טריקו חדישות ניתן לסרוג בדים פשוטים במהירות של 1,500 שורות לדקה, מלבד מכונות הטריקו השגרתיות, קימות גם מכונות חדשות לסריגת סריגים מורכבים יותר.
לבד הטריקו מראה שונה משני צדדיו- מצד אחד דוגמה דמוית ריב לאורך ואילו בצד השני ריבים מצטלבים.
ריב היא דוגמת סריגה הנוצרת מסריגת לולאות ימין ולולאות שמאל לסירוגין. סריגה זו מתבצעת בשתי מיטות מחטים כך שלולאות הימין נסרגות במיטת המחטים הקדמית ואילו לולאות שמאל נסרגות במיטת המחטים האחורית. סריג ריב מתקבל גמיש מאוד ומשמש פעמים רבות בתחתית מוצרים סרוגים.
בד הטריקו מתקבל יציב אך עדיין רך ולכן מתאים לשימוש להלבשה תחתונה לנשים מכיוון שהוא מסוגל לתמוך ובנוסף הוא רך ונעים. בנוסף הבד משמש כמילויי לקופסאות תכשיטים למשל.
צורת הייצור, טכנולוגיה

סריגת שתי מוגדרת כתהליך שבו הלולאה נסרגת בעזרת חוט המוזן לתוך אזור הסריגה במקביל לבד. בסריגת שתי כיוון החוטים בתוך הבד הוא לאורך כמו חוטי השתי בבד ארוג. מספר החוטים הוא כמספר המחטים, כולן עובדות בו זמנית.
בעיקרון בסריגת שתי המחטים יוצרות במקביל שרשראות של לולאות ובין השרשראות נוצר חיבור על ידי חוט נוסף או על ידי הזזת המחטים כך שהלולאות שנוצרות מצטלבות אחת בשנייה בכיוון אלכסוני.
ישנן גם מכונות לסריגת שתי בעלות שתי מיטות מחטים בהן אפשרויות הדיגום וחיבור שרשראות הלולאות גדולות יותר.
ביצור הבד לוקחים חלק האלמנטים הבאים:
החוטים
המסרק
המחטים
הפלטינות
צורת הייצור, טכנולוגיה > החוטים

כרוכים על המנורים בדומה לחוטי השתי באריגה, ניתן לסרוג עם מערכת חוטי שתי אחת, אך בדרך-כלל מקובל לסרוג עם לפחות שתי מערכות. החוטים אשר נמצאים במנורים מושחלים דרך מובילי החוט, חוט אחד בכל מוביל שמכוון אותו בזמן הליפוף סביב המחטים.
מקובל להשתמש בחוטי פילמנט (באורך אין סופי) סינתטיים, אך בשנים האחרונות מתחילה להיות מגמת גידול במוצרים להלבשה עליונה בהם משתמשים בחוטי מטווה.
במכונות, מספר השתיים בשימוש הוא כמספר המסרקים. כל חוט שתי עובר דרך מוביל חוט משלו הקבוע במסרק.
צורת הייצור, טכנולוגיה > המסרק

יחידה בה קבועים מובילי חוט כמספר המחטים במיטת המחטים ובסמיכות שווה.
המסרק נע לשני כיוונים: אופקית מצד ימין לצד שמאל של המכונה וחזרה, ואופקית מהצד הקדמי של המכונה לצידה האחורי וחזרה, כאשר מובילי החוט עוברים בין המחטים בשני הכיוונים.
צורת הייצור, טכנולוגיה > המחטים

מחטים אונקליות, מורכבות או לשוניות בהתאם למכונה, הקבועות במיטות המחטים. מחטים אונקליות הן המחטים הראשונות שהומצאו. הן בנויות כמקשה אחת ללא חלקים עדינים ומכאן שהן המחטים החזקות ביותר בהן ניתן לסרוג עם חוטים גסים יחסית למחטים האחרות. מחטים אלה נפתחות ונסגרות על מנת ליצור לולאות על ידי מרכיב נוסף במערכת הסריגה ולא מעצם פעולתן.
מחטים לשוניות הן מחטים נפוצות ביותר בשימוש. מחטים אלה נפתחות ונסגרות ליצירת לולאות בעזרת תנועתן בשילוב עם מתח החוט וכך לא נדרש מרכיב נוסף במערכת כדי להפעילן. מחטים לשוניות אף פועלות מהר יותר מאנקוליות.
מחטים מורכבות הן המחטים החדישות ביותר וגם העדינות מכולן. מחטים אלו פועלות ללא עזרים נוספים בקצב המהיר ביותר. הבעיה במורכבותן היא שעלולות להיווצר בשימוש בהן תקלות רבות.
המחטים יצוקות בקבוצות או שהן מקובעות בצורה אחרת ואין להן תנועה עצמאית (בניגוד למחטים בסריגת ערב) כל המחטים נעות עם מיטת המחטים וכך יצירת הלולאות מתבצעת בכל המחטים במקביל.
מחטים אונקליות במכונת טריקו חייבות לחצן לסגירת המחטים בזמן ייצור הלולאות. לחצן זה משותף לכל המחטים ופועל על כולן ביחד.
צורת הייצור, טכנולוגיה > הפלטינות

הן משטחי מתכת קטנים המוצבים בין המחטים ותפקידם לנוע קדימה ואחורה בזמן פעולת המחטים על מנת להחזיק את הבד הנסרג במקום ולשמור את המתח בין הבד לחוט הסורג.
במכונת ראשל הלולאות הסרוגות נוצרות בעזרת דפנות חריצים ופלטינות העוזרות בהחזקת הבד. הפלטינות קבועות בתושבת ומסודרות כך שהן נכנסות לסירוגין בין המחטים בדומה לפלטינות בסריגת ערב. כל הפלטינות מופעלות יחד עם תושבת. במכונות אלה הפלטינות אינן חיוניות לייצור הלולאה, אלא להחזקת הבד בזמן עליית המחטים ובפרט בשוליים.
במכונת טריקו הלולאות הסרוגות נוצרות בעזרת פלטינות העוזרות בייצור הלולאה. כל הפלטינות קבועות בתושבת ומסודרות לסירוגין והן מופעלות יחד על ידי התושבת. במכונות טריקו בעלות שתי מיטות מחטים ישנן פלטינות העוזרות בייצור הלולאות והן מסודרות בשתי תושבות נפרדות, אחת הפועלת בתאום עם המחטים של מיטה אחת והשנייה פועלת בתאום עם המחטים של המיטה השנייה.
רישום סריגת שתי

קיימות שתי שיטות לרישום סריגי שתי: שיטה ראשונה: שיטת הנייר המנוקד-הרישום נעשה בנייר מנוקד בו שורה אפקית של נקודות מייצגת את המחטים בזמן ייצור שורה אחת של לולאות. שורת הנקודות מתחתה תייצג את המחטים שבמיטת המחטים בשורה הקודמת, שורת הנקודות מעלייה תייצג את אותן המחטים בזמן ייצור השורה הבאה. חוטי השתי ומובילי החוט, בהם חוטים אלה מושתלים, מקבילים אחד לשני ולכן להבנת המבנה די בלהראות את תנועת מוביל חוט אחד בכל מסרק. תנועת המסרק מלפפת חוט מסביב למחטים כך שניתן יהיה לראות את הנחתו של החוט בכל שורה. את המרווחים בין המחטים נהוג לסמן כך שהמרווח הקיצוני ביותר של המחזור יהיה אפס והמרווחים בין כל שתי מחטים נוספות בהתאם למרחק מהנקודה הקיצונית של המחזור.
ברישום למכונת טריקו נהוג לסמן את המרווחים במספרים אי זוגיים, ואילו למכונות ראשל במספרים זוגיים בלבד. סדר מיספור המרווחים ייתכן שיהיה מימין לשמאל או להפך בהתאם לצד בו השרשרת מותקנת במכונה.
תכונות ושימושי הסריגים

בעבר סריגי שתי היו מיועדים בעיקר לרשתות, דמויי תחרה או לבדי טריקו פשוטים. כיום, מכונות חדשות וטכנולוגיות מתקדמות מאפשרות ליצור בדים מסריגי השתי העונים על צרכים מגוונים. סריגי השתי מחברים בתכונותיהם בין האריגים לסריגי הערב וכך נוצר סוג בד חדש עם תכונות ייחודיות.
חיבור הלולאות האלכסוני בסריגי השתי גורם לכך שסריגים אלה יציבים יותר מסריגי ערב ובעלי כושר מתיחה נמוך מהם. הם יכולים לשמש ביצור חזיות לנשים מכיוון שהם עמידים ויכולים להוות תמיכה. בנוסף סריגי שתי משמשים כיום לריפוד פנים של מכוניות. את הריפוד קל למתוח מכיוון שהבד הוא סריג לו יכולת מתיחה מסוימת אך מצד שני הוא יציב יותר מסריג שנסרג בסריגת ערב ולכן יש לו יתרון בעמידות ויציבות הריפוד.
סריגי שתי יכולים לעבור אשפרה של גירוד לאחר הסריגה, מה שמעניק להם מראה קטיפתי וכך הם יכולים לשמש תחליף זול לאריגי הקטיפה היקרים. בתחליפים אלה משתמשים למשל בריפוד של קופסאות תכשיטים. הגירוד יכול גם לתת לבד אפקט דמויי זמש (עור הפוך) וכך נחסך שימוש בחומר שמקורו בבעלי חיים ויקר מאוד.
לעומת זאת ישנם גם סריגי שתי נמתחים, בעיקר כשהם מיוצרים מסיבים סינתטיים כמו ניילון וספנקדס להם יכולת אלסטית גבוהה. כתוצאה מסריגה בחומרים אלה לבדים יש יכולת הימתחות ויכולת אלסטית טובה לחזור לצורתם המקורית לאחר המתיחה. בדים אלה משמשים לייצור בגדים תחתונים, בגדי ספורט ובגדי ים.
שימוש נוסף לסריגת השתי הוא בייצור שקי רשת למיניהם כמו שק תפוחי אדמה, או רשת כדורגל. פעולת המכונה המאפשרת ליצור בקלות יחסית בדים מחוררים ורשתיים, היא שהובילה להעברת נתח גדול משוק הרשתות לסריגת השתי.
תופעה של ריצת לולאות ופרימה (תפר) נדירים בסריגים אלו.
מחירם של בדים הסרוגים בסריגת שתי גבוה מסריגי ערב בגלל המורכבות ביצורם, אך נמוך ממחיר אריגה.
בסין פותח אזור תעשייה מיוחד שעיסוקו סריגת שתי ((China) Warp Knitting scientific and technology industrial park ) והוא נמצא 150 ק"מ מזרחית לשאנגחאי. לאזור תעשייה זה שנפתח בשנת 2002 לאחר שלוש שנות הקמה נכנסו 90 חברות. במתחם גם מפעלים שלא קשורים לסריגת שתי. ריכוז המפעלים גרם לפיתוח בטכנולוגיות ובאפשרויות הדיגום בסריגת השתי, נוצרה תחרות שמינפה את הענף ומקדמת אותו מאוד. בנוסף האזור כולו זכה לפיתוח בעקבות רווחיות המפעלים. כיום בסין מובילים את תחום הפיתוח של בדים איכותיים הסרוגים בסריגת שתי. למשל מפעל haosheng המייצר בדים מגורדים, מודפסים, אלסטיים, קטיפתיים, רשתיים ומבריקים ממגוון חומרים. מפעל סיני נוסף היוצר סריגי שתי הוא Haining Zhengda. גם במפעל זה מייצרים בדים ייחודיים בסריגת שתי.
בין השאר השימוש בחוטים סינתטיים בעלי תכונת אלסטיות מאפשר ליצור בד קטיפה נמתח ואלסטי שלא היה יכול להיווצר באריגה.
לקריאה נוספת

שאלתיאל שמואל, מבוא לסריגה, 1993.
D.G.B Thomas. An introduction to warp knitting, 1971
Dr. S. Raz. Warp knitting production, 1987
GILBERT RMERRILL, EDWARD MURDEN AND JOSEPH ROWAN. WARP KNITTING AND GLOVE MANUFACTURE, 1925
PALING, D.F WARP KNITTING TECHNOLOGY, 1965
הערות שוליים

| --- | --- |
בקרת זהויות :  NDL: 00567608
סצנת דפוס

סצנת דפוס היא סיפור או מוטיב חוזר ומוכר שמופיע לאורך סדרה של סיפורים, על רקע נקודות מפנה חשובות בחיי הגיבור. הדמיון והשוני בין הסצנה החדשה לבין הדפוס הידוע, מדגישים התפתחויות בעלילה ובדמויות.
את היסודות לניתוח סצנות כאלה הניח ולטר ארנד בספרו "סצנות הדפוס אצל הומרוס" ("Die typischen Scenen bei Homer") משנת 1933, שבו ניתח את סצנות הדפוס באיליאדה של הומרוס. ניתוח נוסף, לסצנות דפוס בתנ"ך, ערך אורי (רוברט) אלטר בספרו "אמנות הסיפור במקרא" ("The Art of Biblical Narrative") משנת 1981 (תורגם לעברית ב-1988).
סצנות דפוס בתנ"ך

בספרו, מביא אלטר דוגמאות לסצנות דפוס מהמקרא, כאשר הדוגמה המרכזית שעליה הוא מבסס את ספרו היא סצנת הדפוס של "הפגישה ליד הבאר". סצנות דפוס נוספות כוללות את הבשורה על הולדת בן גיבור לאישה עקרה, את מינוי השליח, את הברכה או הצוואה על ערש דווי ואת הסכנה במדבר ומציאת באר.
סצנות דפוס בתנ"ך > הפגישה ליד הבאר

סצנת דפוס זו מתרחשת בפגישות בין אליעזר עבד אברהם (כבא כוחו של יצחק) לרבקה (בראשית, כ"ד), בין יעקב לרחל (בראשית, כ"ט), בין משה לבנות יתרו (שמות, ב'), בין רות לבין בעז (רות, ב') וכן, תוך עיוות מסוים לדברי אלטר, בחיפוש שאול אחר האתונות ומציאתו את המלוכה (שמואל א', ט')[דרושה הבהרה].
המוטיבים המרכזיים המאפיינים סצנת דפוס זו הם: היציאה של הגבר לארץ נכר, פגישה בנערה (עם דגש על השימוש במילה זו דווקא) ליד באר, השקיית הצאן, חזרתה של הנערה לביתה לבשר למשפחתה תוך שימוש בפעלים המעידים על חיפזון, עריכת סעודה לכבוד הגבר ואירוסין או נישואין. דוגמה בולטת לחריגה ממאפיינים אלה היא בפגישה בין אליעזר עבד אברהם לבין רבקה, שבה אין זה הגבר שיתחתן עם הנערה אשר פוגש בה, אלא שליח מטעם אביו. דבר זה הוא נדבך נוסף בסיפורים אודות יצחק המתארים אותו כדמות פסיבית.
סצנות דפוס בתנ"ך > הבשורה על לידת גיבור

סצנת דפוס זו מתרחשת בבשורה לשרה על הולדת יצחק, לרבקה על הולדת יעקב ועשו, לחנה על הולדת שמואל ולאשת מנוח על הולדת שמשון.
המוטיבים המרכזיים המאפיינים סצנת דפוס זו הם: אישה עקרה הכמהה לבן (לעיתים לבעלה אישה אחרת, פורייה, אך העקרה היא זו האהובה עליו), בשורה מפי מלאך תוך שימוש בביטויי זמן כמו "כעת חיה", שבעקבותיה באה לידה, הנחשבת לנס, של דמות מרכזית בתולדות עם ישראל.
סצנות דפוס בתנ"ך > העדפת הבן הצעיר על פני הבכור

סצנת הדפוס של העדפת הבן הצעיר על-פני הבכור חוזרת פעמים רבות בתנ"ך בעיקר בספר בראשית, לדוגמה: קין והבל, ישמעאל ויצחק, יעקב ועשו, ראובן יהודה ויוסף, דוד המלך. אחת הפרשנויות לסצנת דפוס זו, היא שזו נובעת מהעדפת אלהים את העם היהודי (העם הנבחר), על-פני שאר העמים, אף על פי שהוא עם קטן.
סצנות דפוס בתנ"ך > האישה הנשקפת בעד החלון

סצנת האישה הנשקפת בעד החלון מרמזת על גורלה ואובדן ביתה. הדים לכך משתקפים בסיפורים אחדים במקרא.
אם סיסרא - ספר שופטים, פרק ה', פסוקים כ"ח–ל'.
מיכל - ספר שמואל א', פרק י"ט, פסוקים י'–י"ח, ספר שמואל ב', פרק ו', פסוקים ט"ז–כ"ג.
איזבל - ספר מלכים ב', פרק ט', פסוקים ל'–ל"ז.
האישה הזרה - ספר משלי, פרק ז'.
אבימלך מלך פלשתים - ספר בראשית, פרק כ"ו, פסוקים ו'–י"א.
הדוד בשיר השירים - מגילת שיר השירים, פרק ב', פסוקים ח'–י"ג.
לקריאה נוספת

אורי אלטר, אמנות הסיפור במקרא, תרגום: שושנה צינגל, תל אביב: אדם, תשמ"ח 1988.
ג'ורג' ,סברן, ויפגע במקום- הסיפור התיאופוני במקרא,תל אביב: ספריית הילל בן חיים-הוצאת הקיבוץ המאוחד, 2010. פרק 1, תיאופוניה כסצנת דפוס עמ' 40-17.
לורית רמון, בעד החלון נשקפה: השתקפות המוטיב במקרא ובספרות הבתר מקראית, תל אביב: ספרית הילל בן חיים- הוצאת הקיבוץ המאוחד, 2012.
הערות שוליים

↑  .Walter Arend, Die typischen Scenen bei Homer,  Hildesheim, Georg Olms Verlag, 1930
↑  אלטר אף מציין שסצנת דפוס זו מובאת במובן מסוים גם בברית החדשה עם הבשורה למרים על הולדת ישו.
פדרו דה סן חוסה בטאנקור

| --- | --- |

 לידה:  21 במרץ 1626 טנריפה שבהאיים הקנריים
 פטירה:  25 באפריל 1667 (בגיל 41) אנטיגואה גואטמלה, גואטמלה 
 קדוש עבור:  2002
 מקום פולחן עיקרי:  האיים הקנריים וגואטמלה
 חג:  24 באפריל
 
הקדוש פדרו דה סן חוסה בטאנקור (בספרדית: Pedro de San José Betancur; ‏21 במרץ 1626 – 25 באפריל 1667) היה מיסיונר ספרדי וקדוש של הכנסייה הקתולית.
ביוגרפיה

נולד בטנריפה שבאיים הקנריים למשפחה חקלאית. עבד כאיכר. בגיל 23 עזב את ארצו והפך למיסיונר בגואטמלה, שם הקים את "מסדר גבירתנו של בית לחם" ובתי חולים. עבודת הצדקה שלו התפשטה במהירות ברחבי מרכז אמריקה. נפטר ב-25 באפריל 1667.
הוא קודש על ידי האפיפיור יוחנן פאולוס השני בשנת 2002 כקדוש הראשון של האיים הקנריים, גואטמלה ואמריקה המרכזית. חגו נחגג ב-24 באפריל.
עקב העבודה המיסיונרית שלו הוא ידוע בכינוי "פרנציסקוס מאסיזי האמריקאי". קברו נמצא בכנסיית סן פרנסיסקו, אנטיגואה גואטמלה. בטנריפה יש מערה בדרום האי הקשורה לפדרו דה סן חוסה ושמהווה מקום עלייה לרגל.
ערן ברוך

| --- | --- |

ערן ברוך מנכ"ל ארגון בינ"ה – התנועה ליהדות חברתית. תל אביב יפו, 2021
 לידה:  15 באוקטובר 1966 (בן 57) נתיב הל"ה
 מדינה:  ישראל 
 
ערן ברוך (נולד ב-15 באוקטובר 1966) הוא איש חינוך, פובליציסט ופעיל חברתי. לשעבר מנכ"ל ארגון בינה העוסק בחינוך לזהות יהודית ותרבות ישראלית וראש הישיבה החילונית בתל אביב.
ביוגרפיה

ברוך נולד וגדל בקיבוץ נתיב הל"ה. עם גיוסו לצה"ל שירת בחטיבת גולני, בה עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. ברוך לחם בלבנון ושימש מפקד פלוגה בגדוד 51. לאחר שחרורו מצה"ל עסק בחינוך ועבודה עם בני נוער בתנועה הקיבוצית, וריכז את תחום הנוער והצעירים בסמינר אפעל.
היה מיוזמי ומקימי ארגון בינה, שעוסק בחינוך לזהות יהודית ותרבות ישראלית. הארגון הוקם על ידי אנשי רוח ומעש מהתנועה הקיבוצית לאחר רצח ראש הממשלה יצחק רבין ב-1995 כדי ליצור זרם של יהדות הומניסטית וליצור שפה משותפת שתוכל לתרום לאיחוי הקרע בעם, בין הציבור החילוני לציבור הדתי. בינה מתמקדת בלימודי יהדות ובעשייה חברתית בשכונות. ברוך אף שימש כראש הישיבה החילונית בינה. בשנת 2012 יזם פרויקט משותף עם חטיבת גולני לגיוס קבוצת בני נוער כקבוצה אחידה לחטיבה, למסלול בן 3 שנים. ברוך מרצה וכותב רבות בנושאי יהדות כתרבות, צדק חברתי, דת ומדינה.
ברוך נשוי ואב לשלושה. הוא בעל תואר ראשון בהצטיינות מהאוניברסיטה הפתוחה ותואר שני בלימודי פרשנות ותרבות מאוניברסיטת בר-אילן.
הערות שוליים

↑  שי גל, ‏"ישיבה חילונית"? יש דבר כזה, באתר ‏מאקו‏, 31 באוגוסט 2012.
↑  נמרוד דנישמן, החילונים חוזרים לגולני, גלי צה"ל, ‏ 02.08.2012.
עציון מוסאי

| --- | --- |
אין תמונה חופשית
 לידה:  18 ביוני 1982 (בן 42)
 מוקד פעילות:  ישראל 
 סוגה:  מוזיקה מזרחית
 שפה מועדפת:  עברית 
 שיתופי פעולה בולטים:  אלי קשת, דן סמרא, עופר לוי, יניב בן משיח, רביב בן-מנחם
 מספר צאצאים:  3 
 
עציון מוסאי (נולד ב-18 ביוני 1982) הוא פזמונאי, מלחין ואושיית רשת ישראלי. הוא אחראי על להיטים רבים בסגנון ים תיכוני. מוסאי כותב ומלחין שירים למיטב זמרי ישראל ובין היתר כתב שירים לאייל גולן, ליאור נרקיס, עופר לוי, ישי לוי וקובי פרץ.
יצירות מוזיקליות

מוסאי הוא כותב פורה. הוא כתב והלחין שירים רבים. הוא החל לכתוב בשנת 2012. בשנת 2013 כתב את שירו "תשארי לנצח" שהלחין דן סמרא וביצע רון שובל.
בהמשך כתב למאור אדרי את "הלבד שנשאר" עם מאור אדרי ואת "זאת הדרך שלי" כתב עם זהר גהא. בשנת 2014 כתב את "ליבי שלך" שיר הנושא ושם אלבומו של עופר לוי. לקובי פרץ כתב מספר שירים, יחד עם המעבד המוזיקלי אלי קשת ביניהם את השירים "Feel the Magic" ואת "רחוק אבל אוהב". לישי לוי כתב את השיר "לבדי" שהלחין מוטי אוחיון.
לליאור נרקיס כתב מוסאי, והלחין את השיר "זייפי לי אהבה" עם זהר גהא ואת השיר "עכשיו" כתב בשיתוף אלי קשת, בלדה רומנטית שיצאה כסינגל וזכתה לצפיות רבות. ליניב בן משיח כתב את השיר "בי רק תן אמונה" ואת "מברוק עליק", לאלבומו "השגחה מהשמיים". לאייל גולן כתב את "מקום אחר" לאלבומו הפוך מהיקום שזכה לצפיות רבות ביוטיוב. לחיים ישראל כתב את "ה' כל יכול", דואט עם קובי פרץ ואת השיר "טעיתי" (עם אלי קשת) ללחן של רביב בן-מנחם. הוא הלחין עם ערן קאשי את השיר "הלוואי שיכולתי לומר", שביצעה נועה קירל בסדרת הטלוויזיה כפולה למילים של יובל ברגר.
פעילות ברשת

למוסאי מעל 30,000 עוקבים בפייסבוק והוא מעלה תכנים הומוריסטים לרשת שמשותפים בדפי פייסבוק אשר הפכו לוויראלים. הסטטוסים קיבלו אזכורים בערוצי טלוויזיה רבים.
חיים אישיים

מוסאי נולד בתל אביב למיכל ושמשון מוסאי. המשפחה עברה ליבנה. מוסאי למד בבית הספר התיכון אמי"ת  ובצבא שירת כלוחם ומ"כ ביחידת דוכיפת. מוסאי הוא יתום צה"ל. אביו שמשון מוסאי, קצין בחיל הקשר והתקשוב נפטר במהלך שירותו הצבאי. לזכרו כתב את השיר "אבא" שביצע ליאור מיארה ללחן של מאור תיתון.
הוא נשוי לחופית ולהם שלוש בנות.
הערות שוליים

↑
מילים לשירים של שירים שנכתבו ע"י עציון מוסאי, באתר "שירונט"
↑  "אני לא מחפש פרסום או מחיאות כפיים מספיק שנגעתי במישהו אחד", אוהד צויק, יבנה נט
↑   כפולה 4 - השירים: תום אמסלם | הלוואי שיכולתי לומר, סרטון בערוץ "HOTVODyoung", באתר יוטיוב (אורך: 01:35)
↑  "אבא" מילים: עציון מוסאי, לחן: מאור תיתון אתר שירונט
↑  "אני לא מחפש פרסום או מחיאות כפיים מספיק שנגעתי במישהו אחד", אוהד צויק, יבנה נט
עילית (תחבורה ציבורית)

ערך זה עוסק בחברת תחבורה ציבורית ישראלית. אם התכוונתם למשמעות אחרת, ראו .
| --- | --- |

 נתונים כלליים
 סוג:  תאגיד
 תקופת הפעילות:  2005–2011 (כ־6 שנים)
 מוצרים עיקריים:  תחבורה ציבורית
  
 http://www.illit-t.co.il/
 
אוטובוס מוגן ירי ישן של החברה באריאל בשירות חברת אפיקים
עילית קווי תחבורה בע"מ הייתה חברת תחבורה ציבורית ישראלית שהוקמה בשנת 2005. ב-3 ביולי 2011 החברה התמזגה עם חברת קווים, הממשיכה להפעיל את קווי האוטובוס בביתר עילית ואליה. לעילית הייתה שותפות בחברת אפיקים.
השירות

בשנת 2006 זכתה החברה במכרז להפעלת שירות התחבורה הציבורית בביתר עילית, שכלל שירות עירוני, שירות הבין-עירוני לירושלים, בית שמש, בני ברק ועוד, בנוסף למספר קווי סוף שבוע.
החברה החליפה את חברת "ביתר-תור" שפעלה בביתר עילית עד אז.
הסדר מהדרין

כיוון שנסיעות החברה התבצעו בעיר החרדית ביתר עילית, כל הנסיעות הבין-עירוניות נערכו במתכונת של קו מהדרין, שבמסגרתו עולות הנשים מהדלת האחורית, משלמות בעצמן, ומתיישבות בחלק האחורי באוטובוס (נשים שאין להן כרטיסייה עולות מהדלת הקדמית ומשלמות לנהג). ביציאה ובכניסה לעיר הייתה עמדת ביקורת לנשים שעלו בחלק האחורי.
עונת 1987/1988 בפוטבול ליג

| --- | --- |
 תקופת התחרות:  15 באוגוסט 1987 – 15 במאי 1988 (275 ימים)
 מספר משתתפות:  21
 הזוכה:  ליברפול
 מספר משחקים:  420
 מספר שערים:  1049 (2.5 בממוצע למשחק)
 מלך השערים:  (26) ג'ון אולדרידג' (ליברפול)
 → 1986/19871988/1989 ←
 
עונת 1987/1988 הייתה העונה ה-89 של הפוטבול ליג שהיא הייתה הליגה האנגלית הבכירה בכדורגל. העונה החלה ב-15 באוגוסט 1987 והסתיימה ב-15 במאי 1988. בעונה זו התחרויות התקיימו בליגה הבכירה, בליגת משנה,  בדיוויזיון השלישי ובדיוויזיון הרביעי.
הליגה הבכירה כללה 21 קבוצות. דרבי קאונטי ופורטסמות' היו הקבוצות שעלו מליגת משנה.
עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.
ליברפול זכתה באליפות בפעם ה-17 בתולדות המועדון.
בסוף העונה לליגת משנה ירדו פורטסמות', ווטפורד ואוקספורד יונייטד. במקומן לליגה הבכירה עלו מילוול ואסטון וילה. צ'לסי (שסיימה את העונה במקום ה-18 בליגה הבכירה) השתתפה עם קבוצות שסיימו את העונה במקום 3-5 בליגה השנייה בסדרת משחקי מבחן על המקום הפנוי בליגה הבכירה. משחקי מבחן נערכו בשיטת משחק בית ומשחק חוץ. בסופו של התהליך מידלסברו עלתה לליגה הבכירה במקום צ'לסי. הליגה צומצמה ל-20 קבוצות.
בעקבות אסון הייזל שבה נהרגו 39 אוהדים ונפצעו יותר מ-600 אוהדים נוספים מועדונים אנגלים נדונו להשעייה של חמש שנים (עד לשנת 1990) מתחרויות אירופיות וליברפול ל-3 שנים נוספות.
כדורגלנים מצטיינים

ג'ון אולדרידג' מליברפול כבש 26 שערים וזכה בתואר מלך השערים.
ג'ון בארנס מליברפול זכה בפרס כדורגלן השנה של התאחדות עיתונאי הכדורגל האנגלית.
ג'ון בארנס  מליברפול זכה בפרס כדורגלן השנה שהוענק על ידי התאחדות שחקני הכדורגל. זאת בפעם השנייה ברציפות.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1 | ליברפול | 40 | 26 | 12 | 2 | 87 | 24 | 63 | 90 | זכייה בליגה |
| 2 | מנצ'סטר יונייטד | 40 | 23 | 12 | 5 | 71 | 38 | 33 | 81 |  |
| 3 | נוטינגהאם פורסט | 40 | 20 | 13 | 7 | 67 | 39 | 28 | 73 |  |
| 4 | אברטון | 40 | 19 | 13 | 8 | 53 | 27 | 26 | 70 |  |
| 5 | קווינס פארק ריינג'רס | 40 | 19 | 10 | 11 | 48 | 38 | 10 | 67 |  |
| 6 | ארסנל | 40 | 18 | 12 | 10 | 58 | 39 | 19 | 66 |  |
| 7 | וימבלדון | 40 | 14 | 15 | 11 | 58 | 47 | 11 | 57 | זכייה בגביע האנגלי |
| 8 | ניוקאסל יונייטד | 40 | 14 | 14 | 12 | 55 | 53 | 2 | 56 |  |
| 9 | לוטון טאון | 40 | 14 | 11 | 15 | 57 | 58 | 1- | 53 |  |
| 10 | קובנטרי סיטי | 40 | 13 | 14 | 13 | 46 | 53 | 7- | 53 |  |
| 11 | שפילד וונסדי | 40 | 15 | 8 | 17 | 52 | 66 | 14- | 53 |  |
| 12 | סאות'המפטון | 40 | 12 | 14 | 14 | 49 | 53 | 4- | 50 |  |
| 13 | טוטנהאם הוטספר | 40 | 12 | 11 | 17 | 38 | 48 | 10- | 47 |  |
| 14 | נוריץ' סיטי | 40 | 12 | 9 | 19 | 40 | 52 | 12- | 45 |  |
| 15 | דרבי קאונטי | 40 | 10 | 13 | 17 | 35 | 45 | 10- | 43 |  |
| 16 | וסטהאם יונייטד | 40 | 9 | 15 | 16 | 40 | 52 | 12- | 42 |  |
| 17 | צ'רלטון את'לטיק | 40 | 9 | 15 | 16 | 38 | 52 | 14- | 42 |  |
| 18 | צ'לסי | 40 | 9 | 15 | 16 | 50 | 68 | 18- | 42 | משחקי מבחן, ירדה ליגה |
| 19 | פורטסמות' | 40 | 7 | 14 | 19 | 36 | 66 | 30- | 35 | ירדה ליגה |
| 20 | ווטפורד | 40 | 7 | 11 | 22 | 27 | 51 | 24- | 32 | ירדה ליגה |
| 21 | אוקספורד יונייטד | 40 | 6 | 13 | 21 | 44 | 80 | 36- | 31 | ירדה ליגה |
עונת 1988/1989 בלה ליגה

| --- | --- |
 תקופת התחרות:  3 בספטמבר 1988 – 25 ביוני 1989 (296 ימים)
 מספר משתתפות:  20
 הזוכה:  ריאל מדריד
 מספר משחקים:  380
 מספר שערים:  868 (2.28 בממוצע למשחק)
 מלך השערים:  ברזיל בלטזר   (35 שערים)
 → 1987/19881989/1990 ←
 
עונת 1988/1989 הייתה העונה ה-58 של לה ליגה שהיא הליגה הספרדית הבכירה בכדורגל. העונה החלה ב-3 בספטמבר 1988 והסתיימה ב-25 ביוני 1989.
הליגה כללה 20 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות 17–18 השתתפו במשחקי המבחן עם קבוצות מליגת המשנה.
מליגת המשנה עלו ריאל אוביידו, אלצ'ה, ומאלגה.
ריאל מדריד זכתה בתואר וזאת בפעם ה-24 בתולדות המועדון וזאת הייתה הזכייה הרביעית ברציפות. היא הצליחה לזכות בסופר קאפ הספרדי תוך ניצחון על ברצלונה בסיכום מפגש כפול - 2:0, 1:2. זאת בפעם השנייה ברציפות.
אלצ'ה וריאל מורסיה ירדו לליגת המשנה בסוף העונה. ריאל בטיס ואספניול השתתפו במשחקי המבחן וירדו ליגה.
כדורגלנים מצטיינים

"פרס פיצ'צ'י" למלך השערים של העונה הוענק: בלטזר (ברזיל ברזיל), אתלטיקו מדריד, שכבש 35 שערים ב-36 משחקים.
"פרס זאמורה" לשוער הטוב ביותר הוענק: חוסה מנואל אוצ'וטורנה (ספרד ספרד), ולנסיה, שספג 25 שערים ב-37 משחקים.
פרס דון בלון הוענק על ידי העיתון דון בלון:
הספרדי המצטיין: פרננדו גומס (ספרד ספרד)
הזר המצטיין: אוסקר רוג'רי (ארגנטינה ארגנטינה)
מאמן העונה: ג'ון טושאק (ויילס ויילס)
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | ריאל מדריד (אלופה) | 38 | 25 | 12 | 1 | 91 | 37 | 54 | 62 | העפלה לגביע האלופות |
| 2 | ברצלונה | 38 | 23 | 11 | 4 | 80 | 26 | 54 | 57 | זכייה בגביע המלך הספרדי  העפלה לגביע אירופה למחזיקות גביע כמחזיקת גביע |
| 3 | ולנסיה | 38 | 18 | 13 | 7 | 39 | 26 | 13 | 49 | העפלה לגביע אופ"א |
| 4 | אתלטיקו מדריד | 38 | 19 | 8 | 11 | 69 | 45 | 24 | 46 | העפלה לגביע אופ"א |
| 5 | ריאל סרגוסה | 38 | 15 | 13 | 10 | 48 | 42 | 6 | 43 | העפלה לגביע אופ"א |
| 6 | ריאל ואיאדוליד | 38 | 18 | 7 | 13 | 40 | 31 | 9 | 43 | העפלה לגביע אירופה למחזיקות גביע כסגנית |
| 7 | אתלטיק בילבאו | 38 | 15 | 12 | 11 | 45 | 35 | 10 | 42 |  |
| 8 | סלטה ויגו | 38 | 14 | 11 | 13 | 42 | 48 | 6- | 39 |  |
| 9 | סביליה | 38 | 13 | 12 | 13 | 38 | 39 | 1- | 38 |  |
| 10 | אוססונה | 38 | 13 | 11 | 14 | 39 | 43 | 4- | 37 |  |
| 11 | ריאל סוסיאדד | 38 | 11 | 14 | 13 | 38 | 47 | 9- | 36 |  |
| 12 | ריאל אוביידו | 38 | 12 | 11 | 15 | 41 | 48 | 7- | 35 |  |
| 13 | ספורטינג חיחון | 38 | 13 | 9 | 16 | 42 | 42 | 0 | 35 |  |
| 14 | לוגרונייס | 38 | 9 | 16 | 13 | 25 | 37 | 12- | 34 |  |
| 15 | קדיס | 38 | 9 | 15 | 14 | 31 | 41 | 10- | 33 |  |
| 16 | מאלגה | 38 | 12 | 9 | 17 | 39 | 53 | 14- | 33 |  |
| 17 | אספניול | 38 | 7 | 16 | 15 | 29 | 44 | 15- | 30 | משחקי המבחן, ירדה ליגה |
| 18 | ריאל בטיס | 38 | 9 | 11 | 18 | 36 | 55 | 19- | 29 | משחקי המבחן, ירדה ליגה |
| 19 | ריאל מורסיה | 38 | 9 | 6 | 23 | 27 | 58 | 31- | 24 | ירדה ליגה |
| 20 | אלצ'ה | 38 | 4 | 7 | 27 | 29 | 71 | 42- | 15 | ירדה ליגה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | ברזיל בלטזר | אתלטיקו מדריד | 35 |
| 2 | מקסיקו הוגו סאנצ'ס | ריאל מדריד | 27 |
| 3 | ספרד חוליו סלינאס | ברצלונה | 20 |
| 4 | ברזיל אמרילדו | סלטה ויגו | 16 |
| 5 | ספרד אמיליו בוטרגניו | ריאל מדריד | 15 |
עונת 1987 בגביע ליברטדורס

| --- | --- |

 תקופת התחרות:  6 במרץ 1987 – 31 באוקטובר 1987 (240 ימים)
 מספר משתתפות:  21
 הזוכה:  אורוגוואי פניארול
 מספר משחקים:  76
 מספר שערים:  207 (2.72 בממוצע למשחק)
 מלך השערים:  (7) ריקרדו גארקה ארגנטינה  אמריקה קאלי
 → 19861988 ←
עונת 1987 בגביע ליברטדורס הייתה העונה ה-28 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-6 במרץ 1987 ותחרות הסתיימה ב-31 באוקטובר 1987. בתחרות השתתפו 21 קבוצות מכל מדינות חברי הארגון.
התחרות הסתיימה בניצחון של פניארול בפעם החמישית בתולדות המועדון. אמריקה קאלי הפסידה בסדרת הגמר שנה שלישית ברציפות.